Varghuz (lidn)

Varghuz (suom. i , edel 1929. vot Warkaus) om Suomenman lidn da lidnankund valdkundan suvipäivnouzmas. Se sijadase Pohjoižsavo-agjan suvižes čogas, agjan koumanz' lidnankund eläjiden lugun mödhe.

 Istorii 
Lidnan nimi znamoičeb «järvekesk» vanhal suomen kelel, nimitihe sijadusen mödhe. Sauvoškanzihe tegimid eländpunktas 19. voz'sadan lopuspäi. Vl 1929 sätihe erižen kundan, se sai lidnan statusad vl 1962. Mülütihe Kangaslampi-kundad sihe vspäi 2005.

Varghuz-lidn šingotase energetižel sarakol, Stora Enso-kompanijan cellülozbumagaižel kombinatal i mecpilindan tehmižel.

 Geografijan andmused 
Lidn sijadase Saiman järvekesken i Saiman kanalan randoil.

Matkad Hel'sinki-pälidnhasai om 286 km suvipäivlaskmha orhal vai 318 km avtoteidme. Lähembaižed lidnad oma Suonenjogi 52 km lodeheze orhal vai 66 km avtol i Pieksämägi (Suvisavo) 42 km päivlaskmha da kaikil teil.

Vn 2022 andmusiden mödhe lidnankundan pind om 524,48 km², sidä kesken kuivma — 385,62 nellikkilometrad, vezi i sokaz tahond ottas nelländest (138,86 km²).

 Tobmuz 
Lidnankund jagase 22 nimitadud i nomeruidud rajonaks. Varghuden municipaline suim kogoneb 43 ezitajaspäi.

Edeližed lidnan pämehed oma Hannu Cupari (Hannu Tsupari, 2007−2021), Matti Reijonen (2001−2006).

 Eläjad 
Vozil 1980−1995 lidnankundan eläjiden lugu oli läz 26 tuh. ristituid, vl 2000 — 24 890 ristitud, vl 2010 — 22 777 ristitud, vl 2020 — 20 562 ristitud. Kaikiš suremb kundan ristitišt oli 26 714 eläjad vl 1985.

Vn 2016 andmusiden mödhe suomen kel' oli mamankeleks 96,7 % täht lidnalaižišpäi, ročin kel' — 0,2 %, toižed keled — 3,1 %.

 Sebruzlidnad 
  Luan', An'hoi, Kitai (vspäi 2004)
  Nakskov, Danii
  R'jukan, Norvegii
  Sandviken, Ročinma  Petroskoi, Karjalan Tazovaldkund, Venälaine Federacii
  Pirn, Saksonii, Saksanma (vspäi 1961)
  Rüssel'shaim, Gessen, Saksanma (vspäi 1979)
  Zalaegerseg, Mad'jaranma

 Galerei 

 Homaičendad 

 Irdkosketused 
 Lidnan oficialine sait (varkaus.fi).   

Kategorii:Suomenman lidnad
Kategorii:Eländpunktad kirjamišton mödhe
Kategorii:Pohjoižsavo